Proiectul ales, LogaRitm, ce urmează să fie implementat în perioada 1 aprilie-30 noiembrie 2017, este rezultatul consultării unui grup de 20 de persoane (6 profesori, 3 elevi, 5 reprezentanţi ai părinţilor, 3 reprezentanţi ai comunităţii locale şi 3 autorităţi locale) în legătură cu prioritizarea indicatorilor a trei Standarde internaționale de excelență pentru școli comunitare (Cultura şcolii, Învăţare relevantă şi Implicarea părinţilor) şi a unui chestionar online, stabilit pe baza acestor consultări, adresat elevilor, profesorilor, părinţilor şi reprezentanţilor comunităţii locale.

Scopul proiectului este îmbunătățirea relațiilor dintre Colegiul Naţional„C.D. Loga”, Caransebeş și comunitatea locală, prin crearea unei redacţii multimedia (radio al şcolii şi revistă şcolară) condusă de către elevi.

Prin acest proiect se urmăreşte: crearea unui spaţiu atractiv pentru elevi şi profesori, o mai bună circulaţie a informaţiei în interiorul şcolii, dinspre şcoală către comunitate şi invers, stabilirea unor legături şi parteneriate cu diverse instituţii care pot influenţa în bine viaţa şcolii, atragerea unui număr mai mare de elevi către Colegiul Naţional „C.D. Loga”, Caransebeş.